CELEX: 32015R1605
Language: et
Date: 2015-06-12 00:00:00
Title: Komisjoni delegeeritud määrus (EL) 2015/1605, 12. juuni 2015, millega muudetakse määrust (EÜ) nr 1569/2007, millega kehtestatakse kolmandate riikide väärtpaberiemitentide kohaldatavate raamatupidamisstandardite samaväärsuse kindlaksmääramise mehhanism Euroopa Parlamendi ja nõukogu direktiivide 2003/71/EÜ ja 2004/109/EÜ alusel (EMPs kohaldatav tekst)

25.9.2015   
            
            
               ET
            
            
               Euroopa Liidu Teataja
            
            
               L 249/3
            
         KOMISJONI DELEGEERITUD MÄÄRUS (EL) 2015/1605,
   12. juuni 2015,
   millega muudetakse määrust (EÜ) nr 1569/2007, millega kehtestatakse kolmandate riikide väärtpaberiemitentide kohaldatavate raamatupidamisstandardite samaväärsuse kindlaksmääramise mehhanism Euroopa Parlamendi ja nõukogu direktiivide 2003/71/EÜ ja 2004/109/EÜ alusel
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 4. novembri 2003. aasta direktiivi 2003/71/EÜ väärtpaberite üldsusele pakkumisel või kauplemisele lubamisel avaldatava prospekti ja direktiivi 2001/34/EÜ muutmise kohta, (1) eriti selle artikli 20 lõike 3 esimest lõiku,
   võttes arvesse Euroopa Parlamendi ja nõukogu 15. detsembri 2004. aasta direktiivi 2004/109/EÜ läbipaistvuse nõuete ühtlustamise kohta teabele, mis kuulub avaldamisele emitentide kohta, kelle väärtpaberid on lubatud reguleeritud turul kauplemisele, ning millega muudetakse direktiivi 2001/34/EÜ, (2) eriti selle artikli 23 lõike 4 neljandat lõiku,
   ning arvestades järgmist:
   
               (1)
            
            
               Direktiivi 2004/109/EÜ artikli 23 lõikega 4 on ette nähtud, et komisjon loob mehhanismi kõnealuse direktiivi kohaselt nõutava teabe samaväärsuse kindlaksmääramiseks. Komisjon peab võtma vastu meetmed, millega kehtestatakse üldised samaväärsuse kriteeriumid rohkem kui ühe riigi emitente puudutavate raamatupidamisstandardite kohta. Direktiivi 2004/109/EÜ artikli 23 lõikega 4 on lisaks ette nähtud, et komisjon teeb otsused kolmandas riigis asuva emitendi poolt kasutatavate raamatupidamisstandardite samaväärsuse küsimuses, samuti võimaldab see komisjonil lubada kasutada kolmanda riigi raamatupidamisstandardeid asjakohase üleminekuperioodi jooksul. Arvestades, et direktiivi 2004/109/EÜ alusel nõutav teave on direktiivi 2003/71/EÜ alusel nõutava teabega tihedalt seotud, on nende kahe direktiivi raames asjakohane kohaldada ühesuguseid samaväärsuse kindlaksmääramise kriteeriume.
            
         
               (2)
            
            
               Komisjoni määruses (EÜ) nr 1569/2007 (3) on sätestatud tingimused kolmanda riigi raamatupidamisstandardite kasutamise lubamiseks piiratud ajavahemikul, mis lõppes 31. detsembril 2014.
            
         
               (3)
            
            
               Komisjon hindas piiratud ajavahemikuks ette nähtud samaväärsuse kindlaksmääramise mehhanismi kasulikkust ja toimimist ning jõudis järeldusele, et selle kohaldamisaega tuleks pikendada kuni 31. märtsini 2016. Kuna ajavahemik, milleks komisjoni oli kehtestanud tingimused kolmandate riikide üldtunnustatud raamatupidamispõhimõtete samaväärsuse tunnistamiseks, lõppes 31. detsembril 2014, tuleks käesolevat määrust kohaldada alates 1. jaanuarist 2015 ja see peaks jõustuma viivitamata. Seda on vaja, et tagada õiguskindlus asjaomaste kolmandate riikide emitentidele, kes on noteeritud liidus, ja vältida riski, et nad peavad ühtlustama oma finantsaruanded rahvusvaheliste finantsaruandlusstandarditega (IFRS). Tagasiulatuvust käsitleva sättega vähendatakse seega asjaomaste emitentide võimalikku lisakoormust.
            
         
               (4)
            
            
               Seepärast tuleks määrust (EÜ) nr 1569/2007 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1569/2007 muudetakse järgmiselt.
   
               a)
            
            
               Artikli 4 lõikes 1 asendatakse kuupäev 31. detsember 2014 kuupäevaga 31. märts 2016.
            
         
               b)
            
            
               Artikli 4 lõike 1 punktis a asendatakse kuupäev 31. detsember 2014 kuupäevaga 31. märts 2016.
            
         
               c)
            
            
               Artikli 4 lõike 1 punkti a alapunktis i asendatakse kuupäev 31. detsember 2014 kuupäevaga 31. märts 2016.
            
         
               d)
            
            
               Artikli 4 lõike 1 punktis b asendatakse kuupäev 31. detsember 2014 kuupäevaga 31. märts 2016.
            
         Artikkel 2
   Käesolev määrus jõustub Euroopa Liidu Teatajas avaldamise päeval.
   Seda kohaldatakse alates 1. jaanuarist 2015.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. juuni 2015
      
         
            Komisoni nimel
         
         
            president
         
         Jean-Claude JUNCKER
      
   
   
      (1)  ELT L 345, 31.12.2003, lk 64.
   
      (2)  ELT L 390, 31.10.2004, lk 38.
   
      (3)  Komisjoni määrus (EÜ) nr 1569/2007, 21. detsember 2007, millega kehtestatakse kolmandate riikide väärtpaberiemitentide kohaldatavate raamatupidamisstandardite samaväärsuse kindlaksmääramise mehhanism Euroopa Parlamendi ja nõukogu direktiivide 2003/71/EÜ ja 2004/109/EÜ alusel (ELT L 340, 22.12.2007, lk 66).